REGOLAMENT (KE) Nru 936/2004 TAL-KUMMISSJONI
30 ta’ April 2004
li jistipula r-rifużjoni fuq il-produzzjoni għaz-zokkor abjad użat fl-industrija tal-kimika għall-perjodu minn 1 sa 31 ta’ Mejju 2004 (xahar) (sena)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1260/2001 tad-19 ta’ Ġunju 2001 li jwassal għall-organizzazzjoni komuni tas-swieq fis-settur taz-zokkor (1), u b’mod partikolari l-ħames subparagrafu ta’ l-Artikolu 7(5) tiegħu,
Billi:
(1)
L-Artikolu 7(3) tar-Regolament (KE) Nru 1260/2001 jipprovdi li jista’ jiġi deċiż li jingħataw rifużjonijiet fuq il-produzzjoni għall-prodotti mniżżlin fl-Artikolu 1(1)(a) u (f) ta’ dan ir-Regolament, għall-ġulepp imniżżel fil-punt (d) ta’ dan il-paragrafu, kif ukoll għall-fruttożju kimikament pur (levulose) li jaqa’ taħt il-kodiċi NM 1702 50 00 bħala prodott intermedjarju, u li jinsabu f’waħda mis-sitwazzjonijiet imsemmija fl-Artikolu 23(2) tat-Trattat u huma użati fil-manifattura ta’ ċerti prodotti fl-industrija tal-kimika.
(2)
Ir-Regolament tal-Kummissjoni (KE) Nru 1265/2001 tas-27 ta Ġunju 2001 jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1260/2001 fejn għandha x’taqsam l-għotja tar-rifużjoni fuq il-produzzjoni għal ċerti prodotti fis-settur taz-zokkor użati fl-industrija tal-kimika (2) jipprevedi li dawn ir-rifużjonijiet huma determinati skond ir-rifużjoni stipulata għaz-zokkor abjad.
(3)
L-Artikolu 9 tar-Regolament (KE) Nru 1265/2001 jipprovdi li r-rifużjoni fuq il-produzzjoni għaz-zokkor abjad għandha tiġi stipulata ta’ kull xahar għall-perjodi li jibdew fl-ewwel ġurnata ta’ kull xahar.
(4)
Il-miżuri pprovduti f’dan ir-Regolament huma konformi ma’ l-opinjoni tal-Kumitat ta’ Ġestjoni taz-Zokkor.
ADDOTTAT DAN IR-REGOLAMENT:
Artikolu 1
Ir-rifużjoni fuq il-produzzjoni għaz-zokkor abjad msemmija fl-Artikolu 4 tar-Regolament (KE) Nru 1265/2001 għandha tkun stipulata għal 43,181 euro/100 kg nett għall-perjodu minn 1 sa 31 ta’ Mejji 2004 (xahar) (sena).
Artikolu 2
Dan ir-Regolament għandu jidħol fis-seħħ fi 1 ta’ Mejji 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fi 30 ta’ April 2004.